ai4bharat/Pralekha huggingface dataset:
आरोग्य आणि कुटुंब कल्याण मंत्रालय
भारताच्या एकूण कोविड -19 प्रतिबंधक लसीकरणाने 117.63 कोटी मात्रांचा टप्पा केला पार
गेल्या 24 तासात 71.92 लाख मात्रांचे लसीकरण
रुग्ण बरे होण्याचा दर सध्या 98.32%
गेल्या 24 तासात 7,579 नव्या कोरोना रुग्णांची नोंद
उपचाराधीन रुग्णांची संख्या 1,13,584
साप्ताहिक पॉझिटिव्हिटी दर  गेले 60 दिवस 2% पेक्षा कमी
नवी दिल्ली, 23 नोव्हेंबर 2021
गेल्या 24 तासात 71,92,154 मात्रांचे कोविड-19 प्रतिबंधक लसीकरण झाल्याने भारताने 117.63  कोटी मात्रांचा टप्पा पार केला आहे.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, 1,21,69,135 लसीकरण सत्रांच्या माध्यमातून या मात्रा देण्यात आल्या आहेत.
आज सकाळी 7 वाजेपर्यंत प्राप्त झालेल्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
HCWs
|
|
1st Dose
|
|
1,03,82,453
|
|
2nd Dose
|
|
94,16,703
|
|
FLWs
|
|
1st Dose
|
|
1,83,76,475
|
|
2nd Dose
|
|
1,63,40,031
|
|
Age Group 18-44 years
|
|
1st Dose
|
|
44,47,84,652
|
|
2nd Dose
|
|
19,51,54,643
|
|
Age Group 45-59 years
|
|
1st Dose
|
|
18,13,05,008
|
|
2nd Dose
|
|
11,22,23,224
|
|
Over 60 years
|
|
1st Dose
|
|
11,35,48,772
|
|
2nd Dose
|
|
7,48,41,538
|
|
Total
|
|
1,17,63,73,499
गेल्या 24 तासात 12,202 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 3,39,46,749 झाली आहे.
परिणामी, भारतात रुग्ण बरे होण्याचा दर 98.32% झाला आहे.
केंद्र आणि राज्य सरकार/केंद्रशासित प्रदेश यांच्या एकत्रित प्रयत्नांचा परिणाम म्हणून सलग 149 दिवसांपासून 50,000 पेक्षा कमी नव्या दैनंदिन रुग्णांची नोंद झाल्याचा कल कायम राहिला आहे.
गेल्या 24 तासात 7,579 नव्या कोरोना रुग्णांची नोंद झाली.
देशातील उपचाराधीन रुग्णांची संख्या सध्या 1,13,584 आहे, देशातील आतापर्यंतच्या एकूण बाधित रुग्णसंख्येच्या ती 0.33% आहे. मार्च 2020 पासूनचे हे सर्वात कमी प्रमाण आहे.
देशभरात चाचण्यांची क्षमता वाढवली जात आहे. गेल्या 24 तासामध्ये एकूण 9,64,980 चाचण्या करण्यात आल्या. भारताने आतापर्यंत एकूण 63.34  कोटींहून अधिक चाचण्या घेतल्या आहेत.
देशभरात चाचणी क्षमता वाढवण्यात आली असताना, साप्ताहिक पॉझिटिव्हिटी दर सध्या 0.93% असून गेल्या 60 दिवसांपासून हा दर 2% पेक्षा कमी राहिला आहे. दैनंदिन पॉझिटिव्हिटी दर 0.79% असून गेले 50 दिवस हा दर 2% पेक्षा कमी आहे आणि गेले सलग 85 दिवस हा दर 3% पेक्षा कमी आहे.
S.Tupe/V.Ghode/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 148
पंतप्रधान कार्यालय
आंतरराष्ट्रीय दिव्यांग दिनानिमित्त पंतप्रधानांचा संदेश
नवी दिल्ली, 3 डिसेंबर 2021
आंतरराष्ट्रीय दिव्यांग दिनानिमित्त पंतप्रधान नरेंद्र मोदी म्हणाले,
"आंतरराष्ट्रीय दिव्यांग दिनानिमित्त, भारताच्या प्रगतीमध्ये दिव्यांग व्यक्तींनी बजावलेल्या उत्कृष्ट कामगिरीचे आणि त्यांच्या योगदानाचे मी कौतुक करू इच्छितो. त्यांचा जीवन प्रवास, त्यांचे धैर्य आणि निर्धार अतिशय प्रेरणादायी आहे.
केंद्र सरकार दिव्यांग व्यक्तींना सक्षम बनवणाऱ्या पायाभूत सुविधा अधिक बळकट करण्यासाठी सक्रियपणे काम करत आहे. समानता, सुगम्यता आणि संधी यावर नेहमीच भर दिला जात आहे. "
M.Chopade/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
युवा व्यवहार आणि क्रीडा मंत्रालय
शहीद दिनानिमित्त नेहरु युवा केंद्राकडून महात्मा गांधींना आदरांजली
देशाचे राजकीय चित्र बदलण्याची नेहरु युवा केंद्रामध्ये क्षमता-मुख्यमंत्री डॉ प्रमोद सावंत
गोवा राज्यासाठीचे स्वतंत्र नेहरु युवा कार्यालय लवकरच सुरु होणार-संयुक्त सचिव, युवा विभाग
पणजी, 30 जानेवारी 2021
नेहरु युवा केंद्राने महात्मा गांधी यांच्या पुण्यतिथीनिमित्त शहीद दिनाच्या कार्यक्रमाचे आज आयोजन केले होते. मुख्यमंत्री डॉ प्रमोद सावंत, केंद्र सरकारच्या युवा विभागाचे संयुक्त सचिव असित सिंग, नेहरु युवा केंद्राचे संचालक एम.पी.गुप्ता, समन्वयक कालीदास घाटवळ यांची याप्रसंगी उपस्थिती होती.
मुख्यमंत्री डॉ प्रमोद सावंत यांनी नेहरु युवा केंद्राबद्दलचे स्वतःचे अनुभव सांगून नेहरु युवा केंद्राचे महत्त्व अधोरेखीत केले. ते म्हणाले, नेहरु युवा केंद्रामध्ये अधिकाधिक युवकांना सार्वजनिक जीवनाबद्दल मार्गदर्शन करुन देशाचे राजकीय चित्र पालटवण्याचे सामर्थ्य आहे. नेहरु युवा केंद्राकडे स्वयंसेवकांची फौज आहे, या स्वयंसेवकांच्या माध्यमातून विविध शासकीय विभागांना जनतेपर्यंत पोहचण्यास मदत होते.
युवाशक्तीचे सामर्थ्य लक्षात घेऊन, पंतप्रधान नरेंद्र मोदी यांनी अनेक योजना जाहीर केल्या आहेत. नुकतीच राष्ट्रीय युवा संसद पार पडली, असे डॉ सावंत म्हणाले.
कोविड-19 महामारीच्या काळात देशभरात नेहरु युवा केंद्राच्या 60 लाख स्वयंसेवकांनी सहभाग घेतल्याची माहिती युवा विभागाचे संयुक्त सचिव असित सिंग यांनी दिली. गोवा राज्यासाठी लवकरच नेहरु युवा केंद्राचे स्वतंत्र कार्यालय सुरु करण्यात येईल, असे ते म्हणाले. सध्या महाराष्ट्र आणि गोवा असे नेहरु युवा केंद्राचे कार्यालय आहे.
नेहरु युवा केंद्राच्या माध्यमातून ‘फीट इंडिया’ मोहीम देशभर राबवण्यात येत आहे. तसेच एक भारत-श्रेष्ठ भारत संकल्पनेवर नेहरु युवा केंद्राने 15 वेबिनार आयोजित केले. नेहरु युवा केंद्र राष्ट्रीय जल मोहिमेच्या “कॅच दी रेन” मोहिमेत सक्रीय सहभागी आहे. या मोहिमेच्या भित्तीपत्रिकेचे याच कार्यक्रमात मुख्यमंत्र्यांच्या हस्ते प्रकाशन करण्यात आले.
निती आयोग
कार्बनमुक्त वाहतूक: भारतासाठी कमी कार्बनडाय ऑक्साईड उत्सर्जन मार्ग विकसित करण्यासाठी आंतरराष्ट्रीय प्रकल्प
आंतरराष्ट्रीय वाहतूक मंच  च्या सहकार्याने नीती आयोग 24 जून रोजी “भारतात कार्बनमुक्त वाहतूक” हा प्रकल्प सुरु करणार आहे. भारतासाठी कमी कार्बन उत्सर्जन करणारी वाहतूक व्यवस्था मार्ग विकसित करणे हा या प्रकल्पाचा उद्देश आहे.
भारत 2008 पासूनच, वाहतूक धोरण तयार करणाऱ्या आंतर-सरकारी संघटना असणाऱ्या आयटीएफ चा सदस्य आहे.
आयटीएफचे सरचिटणीस यंग ता किम आणि नीती आयोगाचे मुख्य कार्यकारी अधिकारी अमिताभ कांत या कार्यक्रमाचे ऑनलाईन उद्घाटन करतील. गृहनिर्माण आणि शहरी कामकाज मंत्रालय, रस्ते वाहतूक आणि महामार्ग मंत्रालय आणि आयटीएफचे वरिष्ठ अधिकारीही या कार्यक्रमला उपस्थित असतील.
या ऑनलाईन कार्यक्रमाच्या माध्यमातून भारतातील वाहतूक आणि हवामान बदल विषयातील हितधारकांना या नियोजित प्रकल्पातील उपक्रमांची माहिती दिली जाईल. हा कार्यक्रम भारताच्या वाहतुकीशी निगडीत आव्हाने आणि कार्बनडाय ऑक्साईड कमी करण्याच्या महत्वाकांक्षेशी ती कशाप्रकारे संबंधित आहे याची माहिती प्रदान करण्याची संधी देखील देईल. या चर्चेमुळे प्रकल्पाला भारताच्या विशिष्ट गरजा व परिस्थितीवर अधिक लक्ष केंद्रित करण्यास मदत होईल.
“भारतात कार्बनमुक्त वाहतूक” हा प्रकल्प भारतासाठी त्याच्या आवश्यकतेनुसार वाहतूक उत्सर्जन मुल्यांकन आराखडा तयार करेल. हे सरकारला सध्याच्या आणि भविष्यातील वाहतूक उपक्रमांची विस्तृत माहिती आणि त्यांच्या निर्णय घेण्याच्या आधारावर कार्बनडाय ऑक्साईड उत्सर्जनाशी संबंधित माहिती प्रदान करेल.
काय: “भारतात कार्बनमुक्त वाहतूक” चा शुभारंभ
केंव्हा: बुधवारी, 24 जून 17:00–19:00 भारतीय प्रमाणित वेळ
कुठे: https://youtu.be/l2G5x5RdBUM युट्युबवर थेट प्रक्षेपण
“भारतात कार्बनमुक्त वाहतूक” आंतरराष्ट्रीय वाहतूक मंचच्या उपक्रमाच्या व्यापक स्तरावर भारतात राबवला जाईल. हा प्रकल्प “उदयोन्मुख अर्थव्यवस्थेतील कार्बनमुक्त वाहतूक”  या प्रकल्प समूहाचा एक भाग आहे, जो जगभरातील विविध क्षेत्रांमधील वाहतूक कार्बनमुक्त करण्याला समर्थन देते. भारत, अर्जेन्टीना, अझरबैजान आणि मोरोक्को सध्याचे सहभागी देश आहेत. ही परियोजना आयटीएफ आणि वुप्परटल संस्था आणि जर्मनीच्या पर्यावरण, निसर्ग संरक्षण आणि अणु ऊर्जा संस्थेचा एकत्रित प्रकल्प आहे.
पंतप्रधान कार्यालय
नवा भारत : सर्वांसाठी सन्मानाचे जीवन
नवी दिल्ली, 1 जून 2023
पंतप्रधान नरेंद्र मोदी यांनी अनेकदा स्वतःला देशाचे "प्रधान सेवक" म्हणून संबोधले आहे आणि प्रत्येक धोरणाच्या रचनेच्या केंद्रस्थानी ते भारतातील नागरिकांना ठेवतात.त्यांचे प्रभावशाली नेतृत्व, परोपकारी स्वभाव, मानवी हक्क आणि लोकशाहीबद्दल आदर तसेच त्यांच्या अनेक दशकांच्या समृद्ध सार्वजनिक सेवेमुळे त्यांची भारतीय मुळांशी घट्ट नाळ आहे. हे भारतातील लोकांच्या, विशेषत: आपल्या समाजातील गरीब आणि वंचित घटकांच्या वेदना आणि चिंतांशी अचूकपणे जोडलेल्या संवेदनशीलतेची साक्ष आहे.
पंतप्रधान कार्यालयाने पंतप्रधानांच्या संकेतस्थळावरून एक लेख सामायिक केला आहे.
लोकसेवेच्या उत्कृष्ट वितरणाद्वारे दीनदलितांचा सन्मान सुनिश्चित करणे.
S.Patil/S.Chavan/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पंतप्रधान कार्यालय
पंतप्रधानांची ब्राझीलच्या राष्ट्राध्यक्षांबरोबर बैठक
पंतप्रधान नरेंद्र मोदी यांनी G-7 परिषदेच्या पार्श्वभूमीवर ब्राझीलचे राष्ट्राध्यक्ष महामहीम लुईझ इनासिओ लुला दा सिल्वा यांची 21 मे 2023 रोजी हिरोशिमा इथे भेट घेतली.
या दोन नेत्यांमध्ये ही पहिली बैठक होती. हे वर्ष राजनैतिक संबंध स्थापनेचे 75 वे वर्ष असल्याची या दोन्ही नेत्यांनी नोंद घेतली. उभय नेत्यांनी आपल्या धोरणात्मक भागीदारीचा आढावा घेतला आणि विशेषत्वाने संरक्षण उत्पादन, व्यापार, औषधनिर्मिती, कृषी, दुग्ध व्यवसाय आणि पशुपालन तसेच जैव इंधन आणि स्वच्छ ऊर्जा क्षेत्रात ही भागीदारी अधिक वृद्धिंगत करण्याच्या बाबींवर चर्चा केली. दोन्ही देशांमधील वरिष्ठ उद्योजकांची एक उच्चस्तरीय बैठक आयोजित करण्यावर दोन्ही नेत्यांनी यावेळी भर दिला.
या दोन्ही नेत्यांनी क्षेत्रीय विकास साधण्याच्या दृष्टिकोनाबाबत परस्परांशी संवाद साधला. बहुपक्षीय व्यासपीठांवर सातत्यपूर्ण सहकार्याच्या महत्त्वावर तसेच बहुपक्षीय संस्थांच्या सुधारणाबाबत दीर्घकालीन उपाययोजनांच्या आवश्यकतेवर त्यांनी भर दिला.
येत्या सप्टेंबर महिन्यात G-20 परिषदेनिमित्त ब्राझीलचे राष्ट्राध्यक्ष लुला यांचं भारतात स्वागत करण्याबाबत पंतप्रधान उत्सुक आहेत.
उपराष्ट्रपती कार्यालय
सार्वजनिक जीवनात मूल्ये टिकवून ठेवण्याचे उपराष्ट्रपतींचे आवाहन
चर्चेचा दर्जा घसरणे म्हणजे लोकशाहीची घसरण : उपराष्ट्रपती
श्री नायडू यांनी संसदीय कामकाजात वेळेचा विधायक वापर करण्याची केली सूचना
श्री नुकला नरोथम रेड्डी यांच्या जन्मशताब्दी महोत्सवाचे केले उद्घाटन
नवी दिल्ली, 27 मार्च 2021
सार्वजनिक जीवनात मूल्ये टिकवून ठेवायला हवेत असे उपराष्ट्रपती श्री. एम. वेंकैया नायडू यांनी म्हटले आहे. विधिमंडळ आणि संसदेच्या कामकाजात वारंवार येणारा व्यत्यय तसेच चर्चेचा खालावत चाललेला दर्जा याबद्दल त्यांनी चिंता व्यक्त केली. माजी खासदार आणि हैदराबाद येथील शिक्षणतज्ज्ञ श्री नुकला नरोथम रेड्डी यांच्या जन्मशताब्दी समारंभात ते बोलत होते. श्री नायडू म्हणाले की काही राज्य विधानसभांमध्ये नुकत्याच झालेल्या घटना मन विदीर्ण करणाऱ्या आहेत.
“व्यत्यय आणि चर्चेचा खालवलेला दर्जा म्हणजे पर्यायाने लोकशाहीची घसरण आणि देशाचीही” असे ते म्हणाले. हे असेच सुरु राहीले तर जनतेचा भ्रमनिरास होईल असा इशाराही त्यांना दिला. श्री नायडू यांनी आठवण करून दिली की संसद आणि विधिमंडळांमधील कामकाजात तीन "डी" यांना खूप महत्व आहे. डिस्कस , डिबेट आणि डिसिजन.
श्री नरोथम रेड्डी हे संसदेच्या चर्चेत भाग घेत असत तेव्हा चर्चा कशी करावी या अनुकरणीय गुणवत्तेचे प्रतिबिंब साकारात असे. श्री नायडू यांनी सुचवले की विधिमंडळांमधील प्रतिनिधींच्या वर्तनाने लोकांच्या आकांक्षा प्रतिबिंबित केल्या पाहिजेत. यासाठी त्यांनी विधिमंडळातल्या वेळेचा अधिक विधायक आणि अर्थपूर्ण वापर करण्याची सूचना त्यांनी केली.
उपराष्ट्रपतींनी संबंधित सभागृहात खासदार आणि आमदारांच्या कमी होत चाललेल्या उपस्थितीवरही चिंता व्यक्त केली. सदस्यांनी सभागृहात नियमित उपस्थित राहावे, चर्चेत अर्थपूर्ण योगदान द्यावे या गरजेवर त्यांनी भर दिला. थोर संसदपटू तसेच विधानसभा सदस्यांच्या चर्चेचा त्यांनी अभ्यास करावा अशी इच्छाही उपराष्ट्रपतींनी व्यक्त केली.
नैतिक मूल्ये, देशभक्ती आणि सार्वजनिक जीवनात प्रगती करण्यासाठी शिक्षणाच्या भूमिकेवर त्यांनी भर दिला. श्री नायडू म्हणाले की शिक्षणाने “परिपूर्ण सर्वंकष व्यक्ती” घडवल्या पाहिजेत. भारताच्या लोकसंख्याशास्त्रीय लाभांशाकडे लक्ष वेधून ते म्हणाले की, कोणत्याही अन्य देशाला या प्रकारचा फायदा होत नाही आणि देशाच्या प्रगतीसाठी याचा पुरेपूर लाभ घेण्यावर त्यांनी भर दिला.
उपराष्ट्रपतींनी, मातृभाषेचे महत्त्व अधोरेखित करताना प्रत्येकाने आपल्या सहभाषकांशी मातृभाषेतून संवाद साधण्याची गरज व्यक्त केली.
शिक्षण क्षेत्रातील अमूल्य योगदानाबद्दल दिवंगत श्री नरोथम रेड्डी यांचे कौतुक करत करताना, उस्मानिया विद्यापीठातील प्रशासक म्हणून रेड्डी यांनी केलेल्या कामाचा गौरव केला. विद्यापीठातल्या शिक्षकांना चांगले वेतन मिळावे यासाठी तसेच विद्यापीठाच्या पायाभूत सुविधांची आणि मानकांची उन्नती व्हावी यासाठी रेड्डी आग्रही राहिले, असे त्यांनी सांगितले
उपराष्ट्रपती म्हणाले की या प्रकारचे महोत्सव तरुण पिढीला राष्ट्र निर्माणात श्री नरोथम रेड्डी यांच्यांसारख्या महान नेत्यांनी दिलेल्या योगदानाचे स्मरण देत प्रेरणा देतात.
श्री मो. मोहम्मद अली, तेलंगणाचे गृहमंत्री, प्रा. ई. शिवा रेड्डी, शताब्दी उत्सवांच्या आयोजन समितीचे अध्यक्ष, श्री नुक्कला राजेंद्र रेड्डी, संयोजक, आयोजन समिती व इतर यावेळी उपस्थित होते.Jaydevi PS/V.Ghode/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 183
उपराष्ट्रपती कार्यालय
आपली माता, मातृभाषा, मातृभूमी आणि मूळ स्थान नेहमी लक्षात ठेवा – उपराष्ट्रपती
न्यायालये आणि प्रशासनात मातृभाषेचा मोठ्या प्रमाणावर वापर करण्याचे केले आवाहन
यशस्वी लोकांनी त्यांच्या मूळ स्थानांच्या उन्नतीसाठी प्रयत्न करण्याचा उपराष्ट्रपतींचा आग्रह
उपराष्ट्रपतींच्या हस्ते ‘नीलिमाराणी – माय मदर, माय हिरो’ या पुस्तकाचे विमोचन
नवी दिल्ली, 2 एप्रिल 2021
प्रत्येक व्यक्तीने आपले मूळ लक्षात ठेवायची गरज असून आपली माता, मातृभाषा, मातृभूमी आणि मूळ स्थान यांचा नेहमी आदर करणे या मुद्द्यांवर उपराष्ट्रपती एम.वेंकय्या नायडू यांनी आज भर दिला.
भुवनेश्वर येथील राज भवनात ‘नीलिमाराणी – माय मदर, माय हिरो’ या पुस्तकाचे विमोचन केल्यानंतर ते उपस्थितांना संबोधित करत होते. शिक्षण, न्यायालयीन कामकाज आणि प्रशासन यामध्ये मोठ्या प्रमाणावर मातृभाषेचा वापर व्हायला हवा असे आग्रही मत त्यांनी मांडले. ‘आदानप्रदान आणि काळजी’ घेण्याच्या खऱ्या उर्जेतून, सर्व यशस्वी स्त्री-पुरुषांनी त्यांच्या मूळ गावांना मदत करून पाठबळ द्यावे अशी विनंती त्यांनी केली.
प्रस्तुत पुस्तक म्हणजे लोकसभा सदस्य डॉ.अच्युत सामंत यांनी लिहिलेले त्यांच्या दिवंगत मातोश्री नीलिमाराणी यांचे जीवन चरित्र आहे. मातोश्रींचे जीवन आणि त्यांचा संघर्ष शब्दबद्ध केल्याबद्दल सामंत यांचे कौतुक करत नायडू म्हणाले की, एका मातेचे जीवनचरित्र प्रकाशित करणे हा अत्यंत हृद्य प्रसंग होता कारण बनविण्यात माता त्यांच्या संगोपनातून आणि उत्तम विचारांतून कोणत्याही स्त्री-पुरुषाचे थोर व्यक्तिमत्व घडवित असतात.
नीलिमाराणी यांना आदरांजली वाहताना उपराष्ट्रपती म्हणाले की अत्यंत टोकाची गरिबी आणि साधनांची कमतरता असताना देखील नीलिमाराणी यांनी त्यांच्या मुलांना उत्तम शिक्षण मिळेल याकडे बारकाईने लक्ष दिले तसेच गरीब आणि पददलितांच्या उत्थानासाठी त्या सतत कार्यरत राहिल्या. तसेच त्यांनी त्यांच्या मुलांच्या मदतीने त्यांचे मूळ गाव कलराबंका हे देशातील सर्वात पहिले स्मार्ट गाव म्हणून विकसित केले या गोष्टीबाबत उपराष्ट्रपतींनी आनंद व्यक्त केला. ही गोष्ट अत्यंत स्फूर्तीदायक असून, इतरांनी देखील नीलिमाराणी यांचे अनुकरण करायला हवे आणि आपल्या मूळ गावाच्या उन्नतीसाठी प्रयत्न करायला हवे असे ते म्हणाले.
ओदिशाचे राज्यपाल प्रा.गणेशी लाल आणि लोक सभा सदस्य अच्युत सामंत यांच्यासह अनेक मान्यवर या कार्यक्रमाला उपस्थित होते.Jaydevi PS/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 178
संरक्षण मंत्रालय
‘भारतीय नौदलाच्या स्वदेशीकरणासाठीच्या आवश्यकता: उद्योगांसाठी संधी’ या विषयावरील परिषद आणि बी टू बी सत्राचे आयोजन
नवी दिल्ली, 26 जून 2023
भारतीय नौदलानं आज नवी दिल्लीत फेडरेशन ऑफ इंडियन कॉमर्स अँड इंडस्ट्रीच्या  सहकार्यानं परस्परसंवादी परिषद आणि बिझनेस टू बिझनेस  सत्र आयोजित केले होते. ‘भारतीय नौदलाच्या स्वदेशीकरणासाठीच्या आवश्यकता: उद्योगांसाठी संधी’ हा परिषदेचा विषय होता. फिक्कीच्या हरी शंकर सिंघानिया आयोग सभागृहात हा कार्यक्रम झाला.
भारतीय नौदलाचे चीफ ऑफ मटेरियल व्हाईस अॅडमिरल संदीप नैथानी यावेळी प्रमुख पाहुणे म्हणून उपस्थित होते. त्यांनी बीजभाषण केले.
या परिषदेने उद्योग / सूक्ष्म, लघु, मध्यम उद्योग  / स्टार्टअप्सना भारतीय नौदलाच्या कर्मचार्यांशी संवाद साधण्याची एक अनोखी संधी दिली आणि संरक्षण क्षेत्रात स्वावलंबी बनण्यासाठी भारतीय नौदलासाठीच्या स्वदेशीकरण योजना / प्रमुख गरजा यावर एकत्रितपणे चर्चा करण्यासाठी सर्व भागधारकांना एक व्यासपीठ उपलब्ध करून दिले.
भारतीय नौदल आणि उद्योग / सूक्ष्म, लघु, मध्यम उद्योग / स्टार्टअप यांच्यात बी 2 बी संवाद आयोजित करण्यात आला आणि नौदलाच्या प्रमुख स्वदेशीकरण आवश्यकतांवर चर्चा करण्यात आली.
या परिषदेने केंद्र सरकारच्या ‘मेक इन इंडिया’ संकल्पनेला अनुसरून स्वदेशीकरणाला चालना दिली.
परिषदेत 100 हून अधिक उद्योग / एमएसएमई / स्टार्टअप सहभागी झाले होते.N.Chitale/P.Jambhekar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 74
इलेक्ट्रॉनिक्स आणि माहिती तंत्रज्ञान मंत्रालय
आधार प्रमाणीकरण व्यवहारांची मार्चमध्ये 2.31 अब्जांवर झेप; आधार सक्षम ई-केवायसीत 16 टक्क्यांनी वाढ
मार्चमध्ये 21.47 दशलक्ष आधार यशस्वीरित्या अद्ययावत झाले
नवी दिल्ली, 26 एप्रिल 2023
आधार धारकांनी मार्च 2023 मध्ये जवळपास 2.31 अब्ज प्रमाणीकरण व्यवहार केले आहेत. आधारचा वाढता वापर आणि देशातील डिजिटल अर्थव्यवस्थेच्या वाढीचेच हे द्योतक आहे.
मार्च महिन्यातील हे प्रमाण फेब्रुवारीच्या तुलनेत चांगले आहे. फेब्रुवारीत 2.26 अब्ज प्रमाणीकरण व्यवहार झाले होते. बहुसंख्य प्रमाणीकरण व्यवहार बायोमेट्रिक फिंगरप्रिंट वापरून केले जातात. त्यानंतर लोकसंख्याशास्त्रीय आणि ओटीपी प्रमाणीकरण केले जाते.
आधार ई-केवायसी सेवा, पारदर्शक आणि चांगला ग्राहक अनुभव प्रदान करून तसेच व्यवसाय सुलभेत मदत करून बँकिंग आणि बिगर बँकिंग वित्तीय सेवांसाठी उत्कृष्ट भूमिका बजावत आहे. मार्च 2023 मध्ये 311.8 दशलक्ष पेक्षा जास्त ई-केवायसी व्यवहार झाले. फेब्रुवारीच्या तुलनेत ते 16.3 टक्क्यांनी जास्त आहे.
ई-केवायसीचा अवलंब केल्याने वित्तीय संस्था, दूरसंचार सेवा प्रदाते आणि इतर यांसारख्या संस्थांच्या ग्राहक संपादन खर्चातही लक्षणीय घट झाली आहे. आधार ई-केवायसी व्यवहारांची एकत्रित संख्या मार्च 2023 अखेर 14.7 अब्जांच्या पुढे गेली आहे.
प्रौढ लोकसंख्येमध्ये आधार संपृक्तता सार्वत्रिक आहे. मार्च महिन्यात, रहिवाशांच्या विनंतीनुसार 21.47 दशलक्ष पेक्षा जास्त आधार अद्ययावत केले गेले होते, तर फेब्रुवारी 2023 मध्ये 16.8 दशलक्ष अद्ययावत करण्यात आले होते.
थेट निधी हस्तांतरणासाठी आधार सक्षम डीबीटी असो, शेवटच्या घटकापर्यंत बँकिंगसाठी आधार सक्षम व्यवहार प्रणाली , प्रमाणीकरण किंवा ओळख पडताळणीसाठी ई-केवायसी असो, सर्व प्रकारच्या सुशासनाची डिजिटल पायाभूत सुविधा बळकट करण्यात आधार महत्त्वाची भूमिका बजावत आहे. पंतप्रधान नरेंद्र मोदी यांचे डिजिटल इंडियाचे आणि रहिवाशांचे राहणीमान सुलभ करण्याचे ध्येय साकारण्यासाठी पाठबळ देत आहे.
उत्पन्न आलेखाच्या तळाशी असलेल्यांसाठी आर्थिक समावेशन सक्षम करण्याचे काम एइपीएस  करत आहे. मार्च 2023 मध्ये, AePS आणि मायक्रो एटीएमच्या नेटवर्कद्वारे शेवटच्या घटकांपर्यतचे 219.3 दशलक्ष बँकिंग व्यवहार शक्य झाले.G.Chippalkatti/V.Ghode/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 105
पंतप्रधान कार्यालय
घराणेशाहीचे राजकारण हे सामाजिक भ्रष्टाचाराचे मोठे कारण: पंतप्रधान
युवकांनी नि:स्वार्थ भावनेने आणि विधायक दृष्टीने राजकारणात काम करण्यासाठी पुढे यावे- पंतप्रधानांचे आवाहन
देशातील तरुणांनी निःस्वार्थ भावनेने आणि विधायक दृष्टीने राजकारणात कार्य करावे, असे वाहन पंतप्रधान नरेंद्र मोदी यांनी केले आहे.दुसऱ्या राष्ट्रीय युवा संसद महोत्सवाच्या समारोपप्रसंगी ते आज बोलत होते. देशात अर्थपूर्ण बदल घडवून आणण्यासाठी राजकारण हे महत्वाचे माध्यम असून इतर अनेक क्षेत्रांप्रमाणेच राजकारणातही युवकांचा सहभाग अत्यंत महत्वाचा आहे, असे पंतप्रधान म्हणाले. राजकारण भ्रष्ट लोकांचा अड्डा असतो ही जुनी समजूत आता बदलली गेली असून आज प्रामाणिक लोकांनाही राजकारणाच्या माध्यमातून सेवा करण्याची संधी मिळू शकते, अशी ग्वाही पंतप्रधानांनी युवकांना दिली. प्रामाणिकपणा आणि कार्यक्षमता हे गुण आज काळाची गरज बनले आहेत, असे पंतप्रधान म्हणाले.
याच संदर्भात, पंतप्रधानांनी राजकारणातील घराणेशाहीवर मार्मिक भाष्य केले. ज्या नेत्यांचा भष्ट्राचाराचा वारसा होता, त्यांच्या वारसदारांना आता त्या भष्ट्राचाराचेही ओझे झाले आहे. आज लोक अशा कौटुंबिक वारशापेक्षा प्रामाणिकपणाला पसंती देत आहेत. उमेदवारांनाही हे लक्षात आले आहे की केवळ त्यांचे सत्कर्मच त्यांच्या कामी येणार आहे, असे पंतप्रधान म्हणाले.
अशा घराणेशाहीच्या व्यवस्थेला समूळ नष्ट करावे, असे आवाहन त्यांनी युवकांना केले. घराणेशाहीच्या राजकारणातून लोकशाही व्यवस्थेतही, अकार्यक्षमता आणि हुकूमशाहीला खतपाणी घातले जाते कारण घराणेशाहीतले नेते त्यांच्या कुटुंबातील राजकारण आणि राजकारणात कुटुंब यांचेच भले करण्यात व्यस्त असतात, अशी टीका मोदी यांनी केली. “आज आडनावाच्या कुबड्या घेऊन, निवडणुका जिंकण्याचे दिवस संपले असले तरीही घराणेशाहीच्या राजकारणातून अद्याप भारताची सुटका झालेली नाही. राजकीय घराणेशाहीमुळे मी आणि माझे कुटुंब यांना देशापेक्षा अधिक महत्व देण्याची वृत्ती बळावत जाते, असे राजकारण हेच भारतातील सामाजिक भ्रष्टाचाराचे महत्वाचे कारण आहे,” असे पंतप्रधान म्हणाले.
पंतप्रधानांनी युवकांना अधिकधिक संख्येने राजकारणात येण्याचे आवाहन केले. त्यांच्या राजकारणातील प्रवेशामुळे घराणेशाहीला आळा बसेल, अशी आशा मोदी यांनी व्यक्त केली. “आपली लोकशाही वाचवण्यासाठी युवकांनी राजकारणात येणे अत्यंत महत्वाचे आहे. तुमच्या समोर स्वामी विवेकानंद यांच्यासारखे मार्गदर्शक आहेत, आणि जर त्यांच्यापासून प्रेरणा घेत आपले युवक राजकारणात सहभागी झाले तर, आपला देश निश्चितच अधिक बळकट होईल” असे पंतप्रधान यावेळी म्हणाले.
PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई, 11 मे 2022
|
|
- 190.67 cr vaccine doses have been administered so far under Nationwide Vaccination Drive
- India's Active caseload currently stands at 19,494
- Active cases stand at 0.05%
- Recovery Rate currently at 98.74%
- 2,986 recoveries in the last 24 hours increases Total Recoveries to 4,25,66,935
- 2,897 new cases recorded in the last 24 hours
- Daily positivity rate 
- Weekly Positivity Rate 
- 84.19 cr Total Tests conducted so far; 4,72,190 tests conducted in the last 24 hours
#Unite2FightCorona #IndiaFightsCorona
Press Information Bureau
Ministry of Information & Broadcasting
Government of India
पंतप्रधान कार्यालय
जनता कर्फ्यू म्हणजे एका दीर्घ लढाईची केवळ सुरुवात- पंतप्रधान
नवी दिल्ली, 22 मार्च 2020
“कोविड -19 विरुद्धच्या लढाईची ही केवळ सुरुवात असून,अद्यापि पुष्कळ लांबचा पल्ला गाठावयाचा आहे”, असे पंतप्रधान नरेंद्र मोदी यांनी ट्विटर संदेशांच्या मालिकेद्वारे म्हटले आहे. ‘लोकांनी आत्मसंतुष्ट होऊ नये' असा इशारा देत, याला यश मानून ते साजरे करण्याचा विचारही करू नये’, असेही त्यांनी म्हटले आहे. ते पुढे म्हणतात, “आपण सक्षम आहोत, आणि आपण निश्चय केला तर एकत्रितपणे लढा देऊन मोठ्यात मोठी आव्हानेही परास्त करू शकतो, असे आज देशवासीयांनी दाखवून दिले आहे.”
केंद्र सरकार आणि राज्य सरकारे वेळोवेळी देत असलेल्या सूचनांचे पालन करण्याचे आवाहन त्यांनी जनतेला केले आहे. ‘जेथे लॉकडाउनची घोषणा करण्यात आली आहे अशा जिल्ह्यांत व राज्यांत कोणीही घराबाहेर पडू नये, तसेच इतरही ठिकाणी अत्यंत आवश्यकता असल्याशिवाय लोकांनी घराबाहेर पडू नये’ अशा सूचनाही त्यांनी दिल्या आहेत.
B.Gokhale/J.Waishampayan/P.Malandkar
(Visitor Counter : 131
विज्ञान आणि तंत्रज्ञान मंत्रालय
केंद्रीय मंत्री डॉ जितेंद्र सिंह यांनी उत्तराखंडचे राज्यपाल लेफ्टनंट जनरल  गुरमीत सिंह यांच्या उपस्थितीत उत्तराखंडमधील देवस्थळ इथे आशियामधील सर्वात मोठ्या 4 मीटर इंटरनॅशनल लिक्विड मिरर टेलिस्कोपचे केले उद्घाटन
आजच्या या ऐतिहासिक घटनेने, भारताला आकाश आणि खगोलशास्त्रीय रहस्यांचा अभ्यास करण्यासाठी आणि जगाबरोबर त्याचे आदान-प्रदान करण्यासाठी, क्षमतांच्या नव्या उंचीवर नेऊन पोहोचवले: केंद्रीय मंत्री डॉ. जितेंद्र सिंह
नवी दिल्ली, 21 मार्च 2023
केंद्रीय विज्ञान आणि तंत्रज्ञान  राज्य मंत्री डॉ. जितेंद्र सिंह यांनी आज उत्तराखंडमधील देवस्थळ इथे आशियामधील सर्वात मोठ्या, 4 मीटर इंटरनॅशनल लिक्विड मिरर टेलिस्कोपचे म्हणजे दुर्बिणीचे उद्घाटन केले. यावेळी उत्तराखंडचे राज्यपाल लेफ्टनंट जनरल  गुरमीत सिंह उपस्थित होते.
उद्घाटनानंतर बोलताना डॉ. जितेंद्र सिंह म्हणाले की, पंतप्रधान नरेंद्र मोदी यांनी दिलेले बळ, प्रोत्साहन आणि प्राधान्यामुळे वैद्यानिकांना विज्ञान, तंत्रज्ञान आणि नवोन्मेषाच्या क्षेत्रात एकामागून एक, जागतिक दर्जाचे मानांकन मिळवणारे उपक्रम यशस्वीपणे राबवण्यासाठी सक्षम आणि बनवले आहे, आणि उत्साह दिला आहे.
आजच्या या ऐतिहासिक घटनेने, भारताला आकाश आणि खगोलशास्त्रीय रहस्यांचा अभ्यास करण्यासाठी आणि जगाबरोबर त्याचे आदान-प्रदान करण्यासाठी, क्षमतांच्या नव्या उंचीवर नेऊन पोहोचवले आहे, असे ते म्हणाले.
आर्यभट्ट रिसर्च इन्स्टिट्यूट ऑफ ऑब्झर्वेशनल सायन्सेस  ने जाहीर केले आहे, की जागतिक दर्जाची 4 मीटर इंटरनॅशनल लिक्विड मिरर टेलिस्कोप  आता अवकाशाचा वेध घेण्यासाठी सज्ज आहे. मे 2022 च्या दुसर्या आठवड्यात, या दुर्बिणीने पहिला प्रकाश मिळवला. ही दुर्बीण उत्तराखंडमध्ये नैनिताल इथे भारत सरकारच्या विज्ञान आणि तंत्रज्ञान मंत्रालया अंतर्गत, ARIES या स्वायत्त संस्थेच्या देवस्थळ इथल्या वेधशाळा परिसरात 2450 मीटर उंचीवर बसवण्यात आली आहे.
डॉ जितेंद्र सिंह म्हणाले, ILMT ही केवळ खगोलशास्त्रीय निरीक्षणांसाठी बनवण्यात आलेली पहिली द्रवरूप मिरर दुर्बीण आहे. देशात सध्या उपलब्ध असलेली ही सर्वात मोठी ऍपर्चर दुर्बीण आहे, तसेच भारतातील पहिली ऑप्टिकल सर्वेक्षण दुर्बीण देखील आहे, असे त्यांनी सांगितले. रोज रात्री आकाशाच्या ठराविक पट्ट्याचे निरीक्षण करताना, ही दुर्बिणी जवळजवळ 10-15 गीगाबाइट डेटा तयार करेल. ILMT द्वारे प्राप्त झालेला अमुल्य डेटा, बिग डेटा आणि कृत्रिम बुद्धीमत्ता/मशीन लर्निंग  अल्गोरिदम च्या वापराला परवानगी देईल, आणि ते ILMT च्या मदतीने निरीक्षण केलेल्या वस्तूंचे वर्गीकरण करण्यासाठी लागू केले जाईल.
Figure 1: A panoramic view of the Devasthal Observatory campus of ARIES at Nainital, Uttarakhand.
Figure 2: Top view of the ILMT located at the Devasthal Observatory of ARIES showing the liquid mercury mirror covered by a thin mylar film.
Figure 3: A colour composite photograph of a small portion of the sky observed with the ILMT through the g, r and i Sloan filters. NGC 4274 Galaxy can be seen in the top right corner.
R.Aghor/R.Agashe/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 108